laion/Wikipedia-Exotic huggingface dataset:
ברקבסרמן

ברקבסרמן (בהונגרית: Berekböszörmény) הוא כפר במחוז היידו-ביהר, בנפת ברטיואויפאלו. הכפר ממוקם בצד ההונגרי של הגבול ההונגרי-רומני, דרומית לביהרקרסטש (Biharkeresztes); מבחינה גאוגרפית בקצה הדרום מזרחי של מישור ביהר. כביש 4215 בין ביהרקרסטש וקומאדי עובר לאורך כפר, רק בדרך זו ניתן להגיע לכפר מכיוון שבשני היישובים הסמוכים הכביש מסתיים. קו הרכבת אינו מגיע לכפר. תחנת הרכבת הקרובה ביותר היא בביהרקרסטש. ברקבסרמן היה פעם הכפר הגדול ביותר באזור. בשנת 1396 השתייך לטירה של קרשסג (Körőszeg). ב-1421, רישומי התקופה תיארו את ברקבסרמן ככפר ואת נאג'בסרמן כעיר. בשנת 1520 היו בני הזוג צ'אקי הבעלים של היישוב. הוא רשום במפקד המכס מאותה תקופה כבסרמן (Böszörmény) וכנקודת גביית מכס. הכפר היה פעם גם עיר שוק ובעשור הראשון של המאה ה-19 היה במקום מבשלת בירה. הכנסייה הקלוויניסטית נבנתה ב-1678 ושופצה ב-1783. שדרת עצי הטיליה בכפר הוא חלק מערכי הטבע המוגנים של מחוז היידו-ביהר. ממערב לעיר עוברים עקבות "תעלת השטן" או "תעלת צ'רס" שנבנתה על ידי הסרמטים שנבנתה בין השנים 324 לבין 337, בצורה מעגלית סביב המישור ההונגרי הגדול. טמאש אמד (מקודם ארנה פליישר, בהונגרית: Emőd Tamás; ברקבסרמן, 11 באוגוסט 1888 – אוראדיה, 22 בספטמבר 1938) היה משורר, עיתונאי ומנהל תיאטרון יהודי-הונגרי, אחיו הגדול של הצייר מיקלוש פליישר. Bihar vármegye és Nagyvárad. In Magyarország vármegyéi és városai: Magyarország monografiája. A magyar korona országai történetének, földrajzi, képzőművészeti, néprajzi, hadügyi és természeti viszonyainak, közművelődési és közgazdasági állapotának encziklopédiája. Szerk. Borovszky Samu. Budapest: Országos Monografia Társaság. 1901. מדיה וקבצים בנושא ברקבסרמן בוויקישיתוף אתר האינטרנט הרשמי של ברקבסרמן (בהונגרית) (בהונגרית) בית קברות יהודי בכפר פרויקט International Jewish Cemetery Project International Association of Jewish Genealogical Societies Berekböszörmény באתר האינטרנט של utazom.com
אריק בס

אריק בס (נולד בשם ויליאם פרדריק בס ג'וניור, באנגלית: Eric Bass, נולד ב-23 באוקטובר 1974 בצ'ארלסטון, קרוליינה הדרומית) הוא מוזיקאי המוכר בעיקר כבסיסט והקלידן של להקת הרוק האמריקאית, שיינדאון. בס נולד למשפחה מוזיקלית, שעודדה אותו ללמוד לנגן על פסנתר כבר בגיל צעיר. בגיל 13 קיבל טרומבון וגיטרה, וכשהגיע לתיכון שימש כמתופף בתזמורת הצועדת של בית הספר. כיום מתגורר עם אשתו קלי בעיר הולדתו, שם גם החזיק עד שנת 2021 באולפן ההקלטות "Ocean Industries", ובה פתח אולפן הקלטות חדש בשם "Big Animal Studio". בשנת 2002, הקימו בס ובקסטר טיאל את להקת Deepfield. ב-2003 הם הוחתמו על חוזה הקלטות, והחלו להפיק את תקליטם הראשון. אריק עזב את הלהקה לאחר שהבין שהוא נמשך לתהליך ההפקה וההקלטה. עד שנת 2007 התמקד בס בהקלטות והפקות של אמנים שונים, אז פתח את אולפן ההקלטות העצמאי שלו, "Ocean Industries" ששכן בעיר הולדתו. באותה שנה הגיעה להקת שיינדאון להקליט דמו באולפן, ובס התחבר לברנט סמית וברי קרץ'. באותה תקופה התמקד בס בהקלטות והפקות בלבד, ונטש את עולם המוזיקה החיה וההופעות, אך לאחר שניגנו יחד מספר שירים, החליט בס להיבחן כבסיסט הקבוע של הלהקה, והצטרף אליה כחבר קבוע מעט לאחר מכן. בשנת 2008, הצטרף בס ללהקת שיינדאון, מעט לפני יציאתו של האלבום The Sound of Madness, והחליף את בראד סטיוארט. בס לא השתתף בהקלטת האלבום, אך הצטרף למסע ההופעות של הלהקה בעקבות האלבום. בנוסף לנגינה בבס, הוא משמש גם כקלידן הלהקה, ושר קולות רקע. בס הפך במהרה לחבר משמעותי בלהקה, שהסתמכה מאז פירוק ההרכב המקורי באופן כמעט בלעדי על שירים שנכתבו על ידי ברנט סמית והפזמונאי דייב באסט. החל מהאלבום Amaryllis החל בס לכתוב ולהלחין שירים עבור הלהקה. במהלך סיבוב ההופעות שלאחר האלבום Threat to Survival התנתק בס מחברי הלהקה, וכתב 22 קטעי מוזיקה במטרה לשלבם לאלבום קונספט, שאמור היה להיות הראשון עבור הלהקה. מתוך 22 הקטעים הוחלט שרק אחד ישמש באלבום Attention Attention, אך בס היה שותף בכתיבת מרבית השירים באלבום, ואף הפיק אותו בעצמו. ב-2022 תוציא הלהקה את האלבום Planet Zero, אף הוא בהפקת בס, שהיה שותף בכתיבת רוב שירי האלבום, וכתב את כל קטעי הקישור בו. מדיה וקבצים בנושא אריק בס בוויקישיתוף אריק בס, ברשת החברתית אינסטגרם אריק בס, באתר AllMusic (באנגלית) אריק בס, באתר Discogs (באנגלית) Eric Bass on Famous Birthdays' website T. Ballard Lesemann, Shinedown’s Eric Bass enjoys a homecoming, November 3, 2010, Charleston City Paper
סוכרלוז

סוכרלוז (Sucralose) הוא ממתיק מלאכותי המשמש כתחליף סוכר. ידוע בשמו המסחרי בתור "Splenda" בארצות הברית ו"סוכרזית סוכרלוז", "סוכרה דיאט", "מתוקלייט" ו"סוכרלוז" בישראל. באיחוד האירופי הוא מסומן בתור תוסף E955. הממתיק התגלה בשנת 1976. הוא מתוק פי 500-600 מסוכרוז, כלומר פי שניים יותר מתוק מסכרין ופי שלושה מאספרטם. הוא מיוצר על ידי החלפת שלוש קבוצות הידרוקסיל בסוכרוז במולקולות כלור כדי ליצור 1,6-dichloro-1,6-dideoxy-β-D-fructo-furanosyl 4-chloro-4-deoxy-α-D-galactopyranoside. בניגוד לאספרטם, הסוכרלוז נשאר יציב בטמפרטורות גבוהות וב-PH משתנה, ולכן יכול לשמש כתחליף סוכר גם באפייה או במוצרים הדורשים חיי מדף ארוכים. מחקר על אנשים בריאים שהתפרסם באוגוסט 2022 טוען שסוכרלוז גרם לשינוי משמעותי ביכולת הגוף להתמודד עם סוכר. הוא שינה את הרכב חיידקי המעי ופעילותם וכתוצאה מכך נפגע חילוף החומרים. החוקר מציין, כי שינויים אלה משתנים מאוד מאדם לאדם, שכן לכל אדם יש הרכב חיידקי מעי שונה וייחודי. לצד זאת החוקר ציין כי "יש להדגיש שאין להסיק מהממצאים שצריכת סוכר עדיפה על צריכה של תחליפי סוכר, וכי הנזקים לבריאות האדם מצריכת סוכר מגובים בעדויות ממחקרים רבים”. מדיה וקבצים בנושא סוכרלוז בוויקישיתוף מכון ויצמן, ‏בלי קלוריות אבל לא בלי מחיר: איך משפיעים תחליפי הסוכר על גוף האדם, באתר "הידען", 20 באוגוסט 2022 ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
אשרה (ויזה)

אַשְׁרָה, או וִיזָה, היא מסמך דיפלומטי המאפשר כניסה של נתין ממדינה אחת לתוך תחומה של מדינה אחרת. אזרח של מדינה המבקש לנסוע למדינה זרה צריך לקבל אישור מאת מדינת היעד, בין מראש ובין בשער הכניסה. אשרה זו ניתנת על פי רוב בצורת הטבעת חותמת בדרכון. למדינות רבות יש הסכם הדדי המבטל את הצורך בוויזה, עבור כניסה של אזרחי המדינה. כמו כן ישנן מדינות החתומות על אמנת שנגן, והן מכירות באשרות שהנפיקה מדינה אחת לנכנסים בשעריה, כך שבמעבר למדינה שלישית אין צורך באשרה. רוב מדינות האיחוד האירופי חתומות על אמנה זו. בנוסף לאשרה בסיסית, המתירה כניסה למדינה כתייר, נהוגות אשרות נוספות, כגון אשרת עבודה, המתירה עבודה במדינה, או אשרת לימודים, המתירה לימודים במדינה. בישראל, אשרות עבודה, לדוגמה, יומרו לרישיונות עבודה לאחר הכניסה למדינה, והן יוארכו מדי שנה. חוק הכניסה לישראל מגביל את תקופת השהייה הכוללת לשהייה מרבית של חמש שנים. לאחריהן העובד הזר יהיה חייב לעזוב את ישראל. מקור המילה: בלטינית "קרטה ויזה" - מסמך שנראה, כלומר מסמך שנבדק. דרישות אשרה לאזרחי ישראל ויזה לארצות הברית אשרת כניסה לישראל גרין קארד לסה פאסה ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
תהילים נ"ג

תהילים נ"ג הוא המזמור החמישים ושלושה בספר תהילים (לפי המספור בוולגטה ובתרגום השבעים, המזמור ממוספר כמזמור ה-52) המזמור כולו חוזר ומופיע בשינויים קלים בתהילים י"ד. המזמור נחשב יחד עם עוד מזמורי תהילים כסגולה נגד פחד. מזמור נ"ג מורכב משבעה פסוקים. בתחילתו מדבר המזמור על הנבל שחושב ש"אֵין אֱלֹהִים" וטועה שאף אחד לא רואה את מעשיו. אנשים מסוג זה עושים כל כך הרבה רע עד שנדמה ש"אֵין עֹשֵׂה טוֹב"(ב). אך האמת, אומר המזמור שיש אלוהים, והוא רואה הכל ומתבונן "עַל בְּנֵי אָדָם לִרְאוֹת הֲיֵשׁ מַשְׂכִּיל דֹּרֵשׁ אֶת אֱלֹהִים". גם הוא רואה שהבעיה חמורה ו"אֵין עֹשֵׂה טוֹב אֵין גַּם אֶחָד"(ד). בעבר, במציאות שבה "שָׁם פָּחֲדוּ פַחַד" האל התערב ופיזר את האויבים שחנו על עמו וכך "לֹא הָיָה פָחַד כִּי אֱלֹהִים פִּזַּר עַצְמוֹת חֹנָךְ". אך בהווה ובעתיד מייחל המשורר להתערבות האל לטובה "מִי יִתֵּן מִצִּיּוֹן יְשֻׁעוֹת יִשְׂרָאֵל". מדיה וקבצים בנושא תהילים נ"ג בוויקישיתוף תהילים נ"ג מתוך פרויקט 929 סגולה נגד פחד במוקד התהילים הארצי
שינגאווה

שינגאווה (ביפנית: 品川区) הוא רובע במרכז העיר טוקיו שביפן. אטרקציות תיירות בולטות באזור זה כוללות בין היתר את המוזיאון לאמנות מודרנית, האקווריום של שינגאווה, מוזיאון תולדות שינגאווה, ומסלול מרוצי הסוסים אוי. נכון ל-2016 אוכלוסיית הרובע מנתה כ-380,293 תושבים, וצפיפות האוכלוסין ברובע הייתה 16,510 נפש לקמ"ר. הרובע משתרע על פני 22.84 קמ"ר. רובע שינגאווה נוסד ב-15 במרץ 1947 ומורכב מחמישה תתי-מחוזות - אוסאקי, אבארה, שינגאווה, אוי, ויאשיו. שינגאווה הוא מקום הולדתה של קיסרית יפן מיצ'יקו ושל במאי הקולנוע אקירה קורוסאווה. רובע שינגאווה מכיל תשעה שגרירויות של מדינות זרות, וכמו גם את משרדי המטה של חברות יפניות וחברות זרות רבות. שווייץ ז'נבה, שווייץ ניו זילנד אוקלנד, ניו זילנד ארצות הברית פורטלנד, מיין, ארצות הברית אזור התחנה המרכזית של שינגאווה מופע דולפינים באקווריום של שינגאווה מסלול מרוצי הסוסים Ōi אזור התחנה המרכזית של שינגאווה איור של אזור שינגאווה משנות ה-30 של המאה ה-19 מאת האמן היפני הירושיגה אתר האינטרנט הרשמי של שינגאווה (ביפנית) שינגאווה, ברשת החברתית פייסבוק שינגאווה, ברשת החברתית אקס (טוויטר) שינגאווה, סרטונים בערוץ היוטיוב "Statistics of Shinagawa City". Shinagawa City Government. נבדק ב-14 באפריל 2016. {{cite web}}: (עזרה) ערך זה הוא קצרמר בנושא יפן. אתם מוזמנים לתרום לוויקיפדיה ולהרחיב אותו.
אייזיק שטיין

רבי יצחק אייזיק שטיין (נפטר ב-א' בתשרי ה'רנ"ו, רגנשבורג) היה מפוסקי ההלכה באשכנז של המאה ה-15, בן דורם של מהר"י ברונא ומהרי"ק. נודע בהגהות שחיבר על הסמ"ג. רבי אייזיק שטיין למד אצל רבי דוד טעבלי שפרינץ ומביא דברים בשמו. אולם, רבו המובהק ככל הנראה היה רבי ישראל איסרלין בעל תרומת הדשן, שכן הוא מביא הוראות רבות שקבל ממנו ומעשים שראה בביתו, ומכנה אותו "הגאון". לימד תורה בנירנברג, שבה היו הוא ואחיו ר' אהרן פפאנהיים מראשי הקהילה. לאחר מכן לימד בגוצנהויזן (אנ') שבפרנקוניה, ממנה גורש עם יתר היהודים ובסוף ימיו לימד ברגנשבורג. היה בקשר תורני עם מהרי"ק. חלק משמעותי משיעוריו היו מסביב לספר הסמ"ג. בנו מוסר שבספר הסמ"ג של אביו היו מונחים פתקים של חידושיו, ומהם ערך לפני פטירתו את ביאורו לסמ"ג. ההערות שנדפסו הן רק מקצת ממה שחיבר. דבריו מובאים פעמים רבות בספרות התורנית ובכלל ובספרות ההלכתית בפרט. בנו, רבי אבי עזרי, המשיך את דרך אביו ומסר גם הוא שיעורים על הסמ"ג שמהם השתמרו מספר הערות בכתב שצורפו להערות אביו. מנהג עוקר הלכה - המגן אברהם הביא בשמו שהכלל "מנהג עוקר הלכה" משמעותו היא שאפילו כאשר רוב הדעות בין הפוסקים הן לאסור, והתלמוד מסייע לשיטתם, ואילו המנהג בנוי על הפסיקתא או על ספרות הלכה דומה, יש להמשיך לנהוג במנהג משום שיש לסמוך על כך שאת המנהג קיבלו אבותינו איש מפי איש. זאת בניגוד לדעת המהרי"ל ורבי ישראל איסרלין, שסברו שהכלל תקף גם כשאין למנהג סיוע ממקור אחר. מותר לומר לגוי בשבת 'אל תכבה' - הוא מעיר, שמה שנאמר במשנה, מסכת שבת, פרק ט"ז, משנה ו' שאין לומר לגוי "אל תכבה", הכוונה היא שאם גוי בא לכבות בשבת אין צריך למחות בו, אבל אם היהודי אינו חפץ שהגוי יכבה, מותר לו לומר לגוי "אל תכבה". שמואל קלמן מירסקי, ביאורי ר' יצחק אייזיק שטיין על הסמ"ג מכ"י, בקובץ תלפיות, כרך ז עמוד 35 שרי האלף/מחלקה שישית/18, בויקיטקסט סמ"ג מעוטר בהערותיו, באתר הספרייה הלאומית יהודה לייב ביאלר, מן הגנזים, א, ירושלים תשכ"ז, עמ' 11. שלמד אף הוא אצל רבי דוד טעבלי ורבי ישראל איסרלן. מהר"י קולון מציין את שניהם במכתבו למהר"י ברונא, שו"ת מהרי"ק סוף סימן קסו: "ושני צנתרות הזהב האחים האלופים מהר"ר אהר"ן פפאנהיי"ם יצ"ו ומהר"ר יצחק שטיי"ן יצ"ו" ראו בפירושו למצוות לא תעשה רח עלי תמר לתלמוד ירושלמי, מסכת מועד קטן, פרק ג', הלכה א' דיבור המתחיל "וראה בחוברת" בשם רבי יהודה לייב ביאלר לשולחן ערוך, אורח חיים, סימן תר"צ, סעיף י"ז, ס"ק כב. ידידיה אלטר דינרי, חכמי אשכנז בשלהי ימי הביניים: דרכיהם וכתביהם בהלכה, מוסד ביאליק, ירושלים תשמ"ד, עמ' 195. הביאו במלאכת שלמה למשנה, מסכת שבת, פרק ט"ז, משנה ו'
לאו סטאטס

לאו סטאטס (בצרפתית: Léo Staats ‏ 1952–1877) היה רקדן, כוריאוגרף ומנהל בלט צרפתי. לאו סטאטס למד בלט אצל פרנסיס מראנט, רקדן באופרה של פריז, וככל הידוע, הופיע לראשונה ב-1887. ב-1908 התמנה למנהל בלט באופרה של פריז. בשנים 1926–1928 היה הכוריאוגרף הראשון להצגות בהיכל הראינוע רוקסי בניו יורק. סגנון הכוריאוגרפיה שלו תואר כנאו-קלאסי. מבחר מיצירותיו: "ליל ולפורגיס" (פאוסט) (1908, גונו) "נאמונה" (1908, לאלו) "ז'אבוט" (1909, סן-סאנס) "אספניה" (1911, שברייה) "Les folies françaises ou Les Dominos" ‏ (1911, קופרן) "הדבורים" (1917, סטרווינסקי) "Taglioni chez Musette" ‏ (1920, אובר, בואלדייה, מאיירבר, וקרלין) "איסתר" (1924, ד'אנדי "ערב חג" (1925, דליב סיריל ויליאם בומון, ספר הבלט השלם: מדריך לבלטים הראשיים של המאות ה-19 וה-20‏ 1941 אנה קיסלהוף, ניו יורק טיימס, ביקורת מחול: אמריקאי מודרני איננו בבית בגרמניה 22 באוקטובר 1989
לירון בר שדה

לירון בר שדה (נולדה ב-29 באפריל 1959) היא דיפלומטית ישראלית, שכיהנה כשגרירת ישראל באירלנד. בעבר כיהנה גם כשגרירת ישראל בלטביה. בר שדה נולדה ברודזיה, ועלתה לישראל בגיל שנתיים. למדה באוניברסיטה העברית בירושלים. סיימה תואר ראשון בספרות עברית ואנגלית (1983) ותואר שני בספרות עברית (1985). בר שדה סיימה את קורס הצוערים של משרד החוץ בשנת 1992 וכיהנה במגוון תפקידים. שירתה כנספחת תרבות בשגרירות ישראל בבלגיה (1992–1996) ובמחלקה לתיאום בינלאומי, עם אחריות לפרויקטים בדרום מזרח אסיה וצפון אפריקה (1996–1999). הייתה יועצת במשלחת ישראל לאיחוד האירופי ולנאט"ו, עם אחריות לסוגיות מדיניות וביטחוניות (1999–2003), ולאחר מכן ראש המחלקה האחראית על ההיבטים הכלכליים של מדיניות החוץ במרכז למחקר מדיני (2003–2006). שירתה בשגרירות ישראל בירדן (2006–2007). הייתה מתאמת בפרויקטים של האיחוד האירופי (ENP ו-TAIEX) (2007–2008). כיהנה כסגן ראש המשלחת בשגרירות ישראל באיטליה (2008–2012) וכראש המחלקה האחראית לזכויות אדם וארגונים הומניטריים (2012–2015). באוגוסט 2015 החלה את כהונתה כשגרירת ישראל בלטביה כשהגישה את כתב האמנתה לנשיא ריימונדס ויוניס, וכיהנה בתפקיד עד אוגוסט 2019. לאחר מכן שירתה בלשכה לדיפלומטיה תרבותית במשרד החוץ. ביוני 2021 אושר מינויה לשגרירה באירלנד, ובאוקטובר באותה שנה הגישה בר שדה את כתב האמנתה לנשיא אירלנד מייקל היגינס. בר שדה נשואה ואם לשני ילדים. מדיה וקבצים בנושא לירון בר שדה בוויקישיתוף "President of Latvia accredited the new Ambassador of Israel". President of the Republic of Latvia (באנגלית). 2015-08-11. נבדק ב-2022-02-02. היחסים הבילטרליים בין רפובליקת לטביה ומדינת ישראל באתר משרד החוץ של לטביה (בלטבית) עדו בן פורת, אחרי חצי שנה של המתנה: הממשלה אישרה 36 מינויי שגרירים וקונסולים, באתר ערוץ 7, 20 ביוני 2021 "Ambassadors present their Credentials". PRESIDENT OF IRELAND. 2021-10-13. נבדק ב-2022-02-02.
STS-51-D

STS-51-D, היא המשימה ה-16 בתוכנית מעבורות החלל של נאס"א, והמשימה הרביעית של מעבורת החלל דיסקברי. המשימה היא החמישית שנוחתת במרכז החלל קנדי, פלורידה. מפקד המשימה: קרול בובקו (Karol J. Bobko) טייס: דונלד ויליאמס (Donald E. Williams) מומחה למשימה: מרגרט ריאה סדון (M. Rhea Seddon) מומחה למשימה: ג'פרי הופמן (Jeffrey A. Hoffman) מומחה למשימה: דייוויד גריגס (S. David Griggs) מומחה מטען: צ'ארלס ווקר (Charles D. Walker) מומחה מטען: ג'ייק גארן (Jake Garn) השיגור בוצע כמתוכנן ב-12 באפריל 1985. המטרה הייתה להציב בחלל מספר לוויינים. לוויין התקשורת של חברת Telesat‏ "ANIK C-1", נפרס והוצב במקומו. לוויין "SYNCOM IV-3" ידוע גם "LEASAT-3" נפרס והוכנס למסלול בהצלחה. אך לא התחיל לפעול. במטרה להפעיל אותו גריגס והופמן, ביצעו הליכת חלל שנמשכה כ-3 שעות. הם הצליחו להעביר מתג למצב "פעיל" עך הלוויין לא התחיל לפעול. בנוסף לכך בוצעו ניסויים שונים עבור סטודנטים. משימות מעבורות החלל מדיה וקבצים בנושא STS-51-D בוויקישיתוף סיכום המשימה באתר נאס"א מזוזת החלל ששהתה בטיסה זו עם ד"ר ג'פרי הופמן ונקבעה במוזיאון המדע בירושלים תקציר המשימה באתר הראשי של נאס"א סרטון על המשימה תיאור המשימה
תהילים נ"ו

תהילים נ"ו הוא המזמור החמישים ושישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-55) המתייחס לאירוע מחיי דוד בו במהלך בריחתו משאול ביקש מקלט בזהות עלומה אצל הפלשתים, אך זוהה על ידם ("בֶּאֱחֹז אוֹתוֹ פְלִשְׁתִּים בְּגַת"). המזמור נחשב סגולה למי שנאסר בכלי ברזל. המזמור מכיל ארבעה עשר פסוקים. בפתיחתו כותב המשורר על יונת האלם. יש שמשערים שמדובר בשם של שיר מוכר בעבר ושכותרת המזמור היא הנחיה מוזיקלית למבצעי המזמור לנגנו כמו שיר "יוֹנַת אֵלֶם רְחֹקִים"(פסוק א) ויש שמבארים את הפסוק כדימוי למצבו של המשורר המשורר מרגיש רדוף כל היום, ועל ידי רבים, ש"כָּל מַחְשְׁבֹתָם לָרָע" עליו. אבל גם ב"יוֹם אִירָא", בעיצומו של הפחד, מקור כוחו הוא הביטחון באל, ואז אף אחד לא יכול עליו "מַה יַּעֲשֶׂה בָשָׂר לִי?" ביטחון המשורר הוא לא רק שתהיה לו הצלה, אלא גם הוודאות שיש מי שרואה את הכאב "נֹדִי (נדודי) סָפַרְתָּה אָתָּה שִׂימָה דִמְעָתִי בְנֹאדֶךָ הֲלֹא בְּסִפְרָתֶךָ". ומי שרואה אותי לבטח יציל אותי "יָשׁוּבוּ אוֹיְבַי אָחוֹר בְּיוֹם אֶקְרָא" מדיה וקבצים בנושא תהילים נ"ו בוויקישיתוף תהילים נ"ו מתוך פרויקט 929 סגולות בספר תהילים במוקד התהילים הארצי
נתרן חמצני

נתרן חמצני הוא תרכובת שנוסחתה Na2O. החומר משמש לייצור זכוכית וחומרים קרמיים. נתרן חמצני יגיב עם מים ויתקבל נתרן הידרוקסיד. N a 2 O + H 2 O → 2 N a O H {\displaystyle Na_{2}O+H_{2}O\rightarrow 2NaOH} החומר יגיב עם פחמן דו-חמצני לקבלת נתרן פחמתי N a 2 O ( s ) + C O 2 ( g ) → N a 2 C O 3 ( s ) {\displaystyle Na_{2}O_{(s)}+CO_{2(g)}\rightarrow Na_{2}CO_{3(s)}} בגביש של נתרן חמצני בדומה לשאר תחמוצות המתכות האלקליות היון החיובי +Na נמצא במרכז טטראדר וקשור ל 4 יוני חמצן 2-O וכל יון חמצן מוקף ב8 יוני נתרן. נתרן חמצני מיוצר בתגובה של נתרן עם נתרן הידרוקסיד 2 NaOH + 2 Na ⟶ 2 Na 2 O + H 2 {\displaystyle {\ce {2NaOH + 2Na -> 2Na_2O + H_2}}}   או בתגובה של נתרן עם נתרן פראוקסיד Na 2 O 2 + 2 Na ⟶ 2 Na 2 O {\displaystyle {\ce {Na_2O_2 +2Na -> 2Na_2O}}} או בתגובה של נתרן עם נתרן חנקיתי 2 NaNO 2 + 6 Na ⟶ 4 Na 2 O + N 2 {\displaystyle {\ce {2NaNO_2 +6Na -> 4Na_2O +N_2}}} ניתן לקבל נתרן חמצני גם בתגובת שריפה של נתרן באוויר אלא שבדרך זו מתקבל גם נתרן פראוקסיד 6 Na + 2 O 2 ⟶ 2 Na 2 O + Na 2 O 2 {\displaystyle {\ce {6Na + 2O_2 -> 2Na_2O +Na_2O_2}}} נתרן חמצני הוא מרכיב בזכוכית לרוב מוסיפים לסיליקה נתרן פחמתי המתפרק בחום ל נתרן חמצני ופחמן דו-חמצני Na 2 CO 3 ⟶ Na 2 O + CO 2 ( g ) {\displaystyle {\ce {Na_2CO_3 -> Na_2O + CO_{2(g)}}}} מדיה וקבצים בנושא נתרן חמצני בוויקישיתוף
צפריר כץ

צפריר כץ (נולד ב-1964) הוא מהנדס ואיש מערכת הביטחון הישראלית בדימוס, כיהן כראש אגף הטכנולוגיה וכראש אגף המטה בשירות הביטחון הכללי. כץ סיים את לימודיו בתיכון בגיל 16 וחצי וב-1984 סיים לימודי הנדסת חשמל בטכניון במסגרת העתודה האקדמית. ב-1985 התגייס לשירות הביטחון הכללי כעתודאי והיה בכך הראשון ששולב בארגון מהעתודה האקדמית. הוא שירת בתפקידי הנדסה בארגון ובשנת 2000 מונה לראש אגף הטכנולוגיה. ב-2008 יצא ללימודי תואר שני במנהל עסקים באוניברסיטת תל אביב וב-2010 חזר לארגון ומונה לראש אגף המטה תפקיד בו כיהן עד 2012. לאחר פרישתו היה שותף עם ראש השב"כ לשעבר יובל דיסקין להקמת חברת DAT. מחברה זו הוקמה ב-2016 חברת סיימוטיב טכנולוג'יס (CyMotive Technologies) יחד עם דיסקין וד"ר תמיר בכור (שכיהן כראש אגף המחשוב והמידע בשב"כ) ובשותפות עם חברת פולקסווגן (המחזיקה ב-40% ממניות החברה). הוא מכהן כמנכ"ל החברה המשמשת כחברת הסייבר של פולקסווגן. ב-2019 היה שותף להקמת חברת אופורה (Opora), שעוסקת בפיתוח כלים לזיהוי מוקדם של התקפות סייבר. ב-2022 היה חבר ב"וועדת מררי" לבדיקת פרשת השימוש ברוגלה במשטרת ישראל. כץ נשוי ואב לשלושה. אודי עציון, מצמרת שב"כ לשת"פ עם פולקסווגן: "נכשיר בוגרי גולני לסייבר, יש לנו חוב עבורם", באתר כלכליסט, 28 בספטמבר 2021 מאיר אורבך, יובל דיסקין הקים חברה חדשה לזיהוי ויירוט תקיפות סייבר, באתר כלכליסט, 17 ביולי 2019
מדד תשומות הבנייה

מדד תשומות הבנייה הוא מדד המהווה אחד מסוגי מדדי המחירים, המחושב בטכניקות סטטיסטיות ומשתנה מזמן לזמן, אשר מיועד למדוד את השתנות המחירים של עלויות הבנייה למגורים וכן למסחר ומשרדים. מדד תשומות הבנייה בישראל מפורסם על ידי הלשכה המרכזית לסטטיסטיקה מידי 15 לחודש. המדד מודד את השינויים החלים במשך הזמן בהוצאה הדרושה לקניית "סל" קבוע של חומרים, מוצרים ושירותים המשמשים לבניית בתי מגורים או מסחר ומשרדים, והוא מייצג את הרכב הוצאות הבנייה של קבלנים וקבלני משנה. במדד נכללים: חומרים ומוצרים – חומרי מחצבה שיש וקרמיקה, מלט ובלוקים, ברזל ומוצרי מתכת, מוצרים ואביזרים לעבודות חשמל, מוצרים ואביזרים לעבודות אינסטלציה סניטרית, עץ לבניה, מוצרים מוגמרים, איטום, צבעים, זכוכית ומוצרים אחרים. הובלה ושינוע. ציוד וכלי עבודה. שכירות ציוד ורכב. הוצאות כלליות – ביטוח ובדיקות, אחזקת משרדים והוצאות אחרות. שכר עבודה – פועלים, מפעילי ציוד הנדסי ופיקוח. חוזי מכר של דירות חדשות בישראל מוצמדים למדד תשומות הבניה. בהסכם המכר נקבע מדד הבסיס (שהוא המדד הסמוך לתחילת הפרויקט או למועד ביצוע הרכישה) שעל פיו מחושבים התשלומים העתידיים בעסקה. השינויים במדד עשויים להיות משמעותיים בשל פערי הזמנים בין חתימת העסקה ובין מועדי התשלום בפועל וזאת משום שעל פי חוק המכר התשלומים פרוסים לאורך תקופת הבניה ובהתאם לאבני הדרך של התקדמות הפרויקט, ומכיוון שלעיתים עוברת שנה ואף יותר ממועד חתימת ההסכם ועד תשלום התמורה העיקרי שינוי במדד ישפיע בהתאמה על היקפה הכספי הכולל של העסקה. למשל: עסקה לרכישת דירה במחיר של 1,500,000 ש"ח שנחתמה בחודש ינואר 2020 בו עמד מדד הבסיס על 114.7 נקודות ושולמה בפועל בחודש דצמבר 2021 בו עמד המדד על 121.5 נקודות תסתכם בסכום של 1,588,927 ש"ח. בעת ביצוע עסקה לרכישת דירה יד שנייה לא מקובל להצמיד את העסקה למדד תשומות הבניה ולכן אין לו השפעה על עסקאות מסוג זה. על אף שמדד תשומות הבניה בודק את עלותם של חומרי הגלם ועלות העבודה הנדרשת לבניית דירה בישראל, חושב המדד עד לאמצע שנת 2022 לפי מחיר הדירה המלא, וזאת למרות ששווי רכיב הקרקע במלוא מחיר הדירה משמעותי ביותר ואליו מתווספות עלויות נוספות שאינן קשורות בהכרח למדד. בשלהי שנת 2021 בעקבות שאילתא של ח"כ בצלאל סמוטריץ' גיבש משרד השיכון הצעת חוק המאפשרת הצמדה של מחירי הדיור למדד תשומות הבניה רק עבור עלויות הבניה הישירות. ביוני 2022 אושרה הצעת החוק בקריאה שנייה ושלישית ועל פיה יוטלו הגבלות על הצמדת מחיר הדירה למדד ובהן: הצמדה מקסימלית של עד 40% משווי הדירה, לא תהיה הצמדה לאחר תאריך המסירה (במקרה של פיגור). מדדי מחירים עדכניים אתר הלשכה המרכזית לסטטיסטיקה טבלת מדד תשומות הבניה עדכני והשינוי המצטבר באתר מרכז הנדל"ן אינפלציה בישראל מ-1982 עד היום, באתר גלובס www.globes.co.il מדד מחירי תשומות - דצמבר 2021 וסיכום שנת 2021, באתר הלשכה המרכזית לסטטיקה, ‏14/1/2022 דרור מרמור, קניתם דירה על הנייר? מדד תשומות הבנייה זינק ב-2.8% מתחילת השנה, באתר כלכליסט, 15 ביוני 2021 אריק מירובסקי, מדד תשומות הבנייה עלה ב-5.6% בשנה האחרונה. כך זה משפיע עליכם, באתר גלובס, ‏16/1/2022 בר לביא, ‏נחשף בגלובס: מדד תשומות הבנייה לקראת שינוי, והחקיקה עולה שלב, באתר גלובס, 13 בפברואר 2022 אושרה בכנסת, בקריאה שנייה ושלישית, ההצעה לתיקון מספר 9 לחוק המכר (דירות), באתר משרד הבינוי והשיכון, ‏30.6.2022
רבקה סמית' (רוצחת)

רבקה סמית' (באנגלית: Rebecca Smith, נולדה בשם רבקה פריור; 17 במאי 1807 – 23 באוגוסט 1849) הייתה הבריטית האחרונה שהוצאה להורג בגין רצח בנה (אנ'). היא הודתה גם בהרעלתם למוות של שבעה מילדיה הנוספים. סמית' נולדה בווילטשייר לוויליאם ושרה פריור. במאי 1831 היא נישאה לפיליפ סמית', שהיה בעל מוניטין של מכור לאלכוהול. בתם הראשונה, ג'יין, נולדה בשנה שלאחר מכן, ובהמשך נולדו לשנים עשרה ילדים נוספים, שאף אחד מהם לא שרד יותר מכמה חודשים. בשנת 1846, לאחר מות אמה, העבירה סמית' את המשפחה לווסטברי בחלק מכספי הירושה. עם זאת, בעלה בזבז את שארית הכסף, והיא נאלצה למצוא עבודה עונתית כקוטפת יבולים ומגדלת ירקות, וחיה ב"מצב גלוי של עוני ובריאות לקויה". ב-16 במאי 1849 נולד ריצ'רד, בנם ה-11 של הזוג. הוא היה בריא בתחילה, אך חלה ב-7 ביוני ומת בבוקר 12 ביוני. בתחילה נכתב כי סיבת המוות אינה ידועה, אך שמועות מקומיות גרמו לכך שגופתו של ריצ'רד הוצאה מהקבר ב-22 ביוני וננתחה ב-24 ביוני, אז נתגלו עקבות של ארסן בקיבתו. שכניה של סמית' טענו שהיא עשתה סדרה של ניסיונות לרכוש רעל לפני ואחרי הלידה, ושבבוקר 7 ביוני היא הצליחה לרכוש ארסניק טריאוקסיד. חקירות בנוגע למותם של שניים נוספים מילדיה (שרה ואדוארד) נערכו ב-18 ביולי, ובגופות שניהם נמצא גם כן ארסן. ב-9 באוגוסט 1849 נפתח משפטה של סמית', ובו השתתפו 18 עדים. חבר המושבעים מצא אותה אשמה ברצח, אך המליץ לחוס עליה. השופט התעלם מההמלצה, וגזר עליה גזר דין מוות. שבוע לאחר המשפט הודתה סמית' בפני כומר הכלא כי השתמשה ברעל עכברים כדי להרוג שבעה מילדיה, בנוסף לריצ'רד. מבין אחד עשר ילדיה, רק הבכורה שרדה, כששניים מתו מסיבות טבעיות ושמונת האחרים נרצחו על ידה. ב-23 באוגוסט 1849, לאחר שנדחו שתי עתירות שהוגשו למזכיר הפנים, הוצאה סמית' להורג ונתלתה בפומבי. Watson, Katherine D. (בנובמבר 2008). "Religion, Community and the Infanticidal Mother: Evidence from 1840s Rural Wiltshire". Family & Community History. 11 (2): 119. doi:10.1179/175138108X355148. S2CID 143927181. {{cite journal}}: (עזרה)
ארון בופנדזה

ארון בופנדזה (בצרפתית: Aaron Boupendza; נולד ב-7 באוגוסט 1996) הוא כדורגלן גבונזי המשחק בעמדת החלוץ בראפיד בוקרשט. בופנדזה התחיל את הקריירה שלו בקבוצת הכדורגל של מונאנה, במדיה כבש 6 שערים ב-6 משחקים. באוגוסט 2016 חתם בז'ירונדן דה בורדו והצטרף לקבוצת המילואים של המועדון. בקיץ 2017 הושאל לפו. בהמשך הקריירה הושאל גם לגזלק אז'אקסיו, טור ופארנסה הפורטוגזית. בקיץ 2020 בופנדזה חתם לשנתיים בהטאייספור מליגת העל הטורקית. בהטאייספור שיחק עונה אחת, בה שיחק 22 שערים וסיים את העונה כמלך שערי הליגה. באוגוסט 2021 בופנדזה חתם באל-ערבי מליגת העל הקטרית. ב-9 באוגוסט 2022 בופנדזה חתם בא-שבאב. ב-13 ביוני 2023, חתם בסינסינטי מה-MLS, כאשר המעבר יושלם ב-5 ביולי. ב-13 בספטמבר 2024 חתם בראפיד בוקרשט מליגת העל הרומנית. ב-10 בינואר 2016 בופנדזה ערך את הופעת הבכורה שלו בנבחרת גבון בתיקו 1-1 נגד אוגנדה. 10 ימים לאחר מכן, הבקיע את שער הבכורה שלו בנבחרת בהפסד 2-1 לרואנדה. ב-10 בינואר 2022 הבקיע את השער היחיד בניצחון 0-1 נגד קומורו במסגרת גביע אפריקה לאומות 2021. אישיים מלך השערים בליגת העל הטורקית: 2020/2021 מדיה וקבצים בנושא ארון בופנדזה בוויקישיתוף ארון בופנדזה, ברשת החברתית אינסטגרם ארון בופנדזה, באתר Transfermarkt ארון בופנדזה, באתר Soccerway ארון בופנדזה, באתר WorldFootball.net ארון בופנדזה, באתר National Football Teams ארון בופנדזה, באתר FootballDatabase.eu